Društvo Parada Ponosa

Evalvacijski seminar projekta Outside In - preseganje sovražnega govora
2018-10-19 08:00 - 2018-10-23 17:00 (Europe/Helsinki) | Portugalska, Portugalska
Ekipa trenerk_jev Društva Parada ponosa, ki izvaja usposabljanja za mladinske delavke_ce na področju prepoznavanja, naslavljanja in preseganja sovražnega govora pri delu s skupinami mladih, se bo oktobra odpravila še na zadnje mednarodno projektno srečanje – evalvacijski seminar. Na seminarju bodo skupaj s trenerkami_ji iz Portugalske, Irske, Škotske in Finske pripravili_e vsebine za priročnik, ki bo pomagal mladinskim delavkam_cem po celi Evropi pri naslavljanju sovražnega govora v svojem delu.

Poziv za nove trenerke_je
2018-10-17 09:00 - 2018-11-17 17:00
Pridruži se trenerski ekipi Društva Parada ponosa!
Že več kot dve leti društvo organizira številne aktivnosti, ki so večinoma namenjene LGBTIQ+ mladim in naslavljajo različne aktualne, relevantne tematike skozi pristope neformalnega izobraževanja. Usposabljanja in delavnice izvaja 9 članic_ov našega trenerskega bazena, ki se jim letos lahko pridružiš tudi ti.
Te zanima? Beri dalje!
Vabimo vse, ki:

ki se identificirate kot LGBTIQ+ osebe in imate predhodne izkušnje z vodenjem skupinskih procesov, neformalnim izobraževanjem in/ali imate druga pedagoška predznanja,
ste motivirane_i za učenje in razvijanje lastnih kompetenc znotraj trenerstva,
ste pripravljene_i na dolgoročno sodelovanje in se vaše vrednote skladajo z vrednotami društva

Dodatno je plus tudi da:

ste angažirane_i v (LGBTIQ+) NVO-jih,
ste se že udeležile_i kake mednarodne aktivnosti (seminar, trening, usposabljanje, izmenjava, študijski obisk…) neformalnega izobraževanja,
se počutite dovolj domače v angleščini, da lahko tekoče izvedete predstavitev neke teme pred skupino.

Kaj pričakujemo od potencijalne_ga trenerke_ja:

udeležbo na uvodnem usposabljanju,
časovno razpoložljivost za redne mesečne sestanke trenerske ekipe (ob ponedeljkih v popoldanskih urah),
razpoložljivost za izvajanje projektnih trenerskih aktivnosti društva,
udeležbo na vseh ostalih projektnih/pripravljalnih/evalvacijskih sestankih,
motivacijo za osebni in strokovni razvoj.

Kaj nudimo:

uvodno usposabljanje, ki bo potekalo 17. novembra 2018 v Ljubljani,
dogovor o sodelovanju, ki opredeljuje pravice in odgovornosti trenerke_ja in društva,
po potrebi povrnjene potne stroške za obvezne aktivnosti (srečanja, sestanki, usposabljanja),
plačilo za izvedeno trenersko delo po notranji tarifi društva (50 EUR/neto za krajšo delavnico do 2h in 100 EUR/neto za trenerski dan; priprave plačane po dogovoru),
možnost udeležbe na nacionalnih/mednarodnih treningih (plačilo kotizacij, potnih stroškov…),
mesečna notranja izobraževanja, mentorstvo, job shadowing
priložnosti za delo izven aktivnosti društva,
delo v izkušeni motivirani trenerski ekipi.

Kako se prijaviš?

Pošlji svoj CV in motivacijsko pismo (v katerem boš predstavil_a kako se tvoje osebne vrednote skladajo z vrednotami društva in svojo motivacijo, da postaneš trener_ka v našem društvu) na mail trenerke.ji@gmail.com do 13.11.2018. Rezultati bodo znani 14.11. Po prijavi in selekciji bo organizirano celodnevno usposabljanje za trenerke_je (TOT) v soboto, 17.11., na katerem je udeležba obvezna.

Postopek:

po uspešni prijavi si povabljen_a na usposabljanje za trenerke_je,
po končanem usposabljanju se skupaj z društvom odločite ali se bo sodelovanje nadaljevalo,
v primeru sprejema v trenersko ekipo društva se podpiše sporazum o sodelovanju,
juhu, veselo na delo in na usposabljanja 🙂

Parada povezuje // Razprava: Odraščati kvir in prva ljubezen
2018-10-16 19:00 - 21:00 | Društvo Parada ponosa, Dunajska cesta 10, Ljubljana
Tokrat se bomo pogovarjale_i o izzivih, s katerimi smo se srečevale_i pri odraščanju in problemih kot kvir osebe, s katerimi se srečujemo v družbi v povezavi z našo spolno identiteto in usmerjenostjo. Niso vse naše izkušnje slabe, vendar menimo da smo kljub temu vse_i podvržene_i takšni ali drugačni sistemski zatiranosti. Zakaj mislite, da se srečujemo s takšnimi izzivi? Kako doseči, da se prihodnje generacije ne bi potrebovale soočati s tem? Je to sploh mogoče?
Vabljene_i!
S ‘Parada povezuje’ si prizadevamo povezati lokalne LGBTIQ+ mlade, aktivistke_e in vse, ki jih zanima politična plat parad ponosa in boji za človekove pravice LGBTIQ+ oseb v Sloveniji in po svetu. Zavedamo se, da je to, da se pojavimo kot LGBTIQ+ osebe na ulici, samo po sebi politično dejanje. In vemo, da to ni enostavno – zato želimo ustvarjati varen(varnejši) prostor za vse LGBTIQ+ osebe in prostor opolnomočenja.
(Dogodek bo potekal v angleščini).

Parada povezuje // Večer kviza
2018-10-09 19:00 - 21:00 | Društvo Parada ponosa, Dunajska cesta 10, Ljubljana
Tokrat je čas za kviz! Skozi določen format kviza bomo odkrivali zgodovino in pomen parade ponosa pri nas in na splošno. Pridite in se nam pridružite. Zmagovalka_ec bo prejel_a nagrado! 😉
Z dogodkom ‘PARADA POVEZUJE’ si prizadevamo za povezovanje lokalnih LGBTIQ+ mladih, aktivistk_ov in vseh, ki jih zanima politična plat parad ponosa in boji za človekove pravice LGBTIQ+ oseb v Sloveniji in po svetu. Zavedamo se, da je to, da se pojavimo kot LGBTIQ+ osebe na ulici, samo po sebi politično dejanje. In vemo, da to ni enostavno – zato želimo ustvarjati varen(varnejši) prostor za vse LGBTIQ+ osebe in prostor opolnomočenja.
(Dogodek bo v angleškem jeziku).

Parada povezuje
2018-10-02 19:00 - 21:00 | Društvo Parada ponosa, Dunajska cesta 10, Ljubljana
V novi seriji dogodkov PARADA POVEZUJE nas tokrat čaka večer igranja iger! Nekatere_i že poznate igro Cards against Humanity, me_i pa bomo igrale_i drugačno različico, ki jo je pripravila skupnost: Cards against Heteronormativity. Z njeno pomočjo bomo razbijale_i stereotipe in se preprosto zabavale_i.
Vabljene_i!
Z dogodki ‘PARADA POVEZUJE’ si prizadevamo za povezovanje lokalnih LGBTIQ+ mladih, aktivistk_ov in vseh, ki jih zanima politična plat parad ponosa in boji za človekove pravice LGBTIQ+ oseb v Sloveniji in po svetu. Zavedamo se, da je to, da se pojavimo kot LGBTIQ+ osebe na ulici, samo po sebi politično dejanje. In vemo, da to ni enostavno – zato želimo ustvarjati varen(varnejši) prostor za vse LGBTIQ+ osebe in prostor opolnomočenja.
Dogodek bo potekal v angleškem jeziku.

Lezbični bar (Nova sezona)
2018-09-29 21:00 - 2018-09-30 03:00 | Klub Monokel, Masarykova cesta 24, Ljubljana, Slovenija
Drage lezbijke,
odpiramo novo sezono *Lezbičnega bara!
Tudi tokrat boste lahko pele in/ali plesale na svoj izbran komad, vendar pravila bodo nekoliko drugačna. Nastopajoče bodo najavljene v naprej, ocenjevala pa jih bo tri članska žirija.
Sodeluješ lahko tako, da se v naprej prijaviš – TUKAJ! https://goo.gl/cz1SiH
POZOR! Na samem dogodku prijave za nastop ne bodo mogoče.
Navodila in nasveti:
1. Izbereš si najlubšo pesem in koregrafijo.
2. Izpolneš prijavnico Nastop/Contest – https://goo.gl/cz1SiH
3. Lahko nastopaš sama ali v skupini
4. Pripraviš si kostum, make-up… ni obvezno, zavedaj pa se, da je kostumografija eden od ključnih elementov, ki ga žirija ne bo zanemarila. 🙂
5. Ko se ugasnejo luči, vzameš mikrofon in oder je tvoj!
PRIJAVI SE: https://goo.gl/cz1SiH
Žirija bo ocenjevala in izbrala tri finalistke, ki bodo nastopale v zadnjem krogu. Finalistke bodo nato izvedle še zadnjo izvedbo, ki bo odločila zmagovalko. Mogoče boste ena od njih, zato poskrbite, da pripravite dve pesmi. V najslabšem primeru vam bo ena pesem lahko ostala za drugič. 🙂 Za tiste najboljše pa bodo pripravljene tudi dragocene nagrade.
SUPER ZABAVNO BO. 😉
P.s. V času nastopov se bo Lezbični bar tokrat prelevil v Lezbično učilnico. 😉
Dress code: Back to school
PRIJAVI SE: https://goo.gl/cz1SiH
Po razglasitvi zmagovalke pa sledi plesno sproščanje na lezbičnem plesišču z DJ Snupee.
Časovnica:
Druženje in mreženje: 21:00 – 23.00
Show :23.00 – 1.00
Dj program: 1.00 – 3.00
Vse, ki se pridete v *Lezbični bar družit že pred 22.00 uro pa vas nagradimo s štampiljko za celo noč.
Vstop v *Lezbični bar je prost do 23:00h, potem se zaračunava redna vstopnina 5eur, ki bo namenjena kritju stroškov Lezbičnega bara.
*Lezbični bar je prostor namenjen lezbijkam, biseksualkam, transspolnim ženskam, nebinarnim osebam, queer osebam – vsem, katerim je skupna želja po drugi.
Vrata bodo odprta za vse, z našo skupno prisotnostjo pa bomo poskrbele, da bo *Lezbični bar varen prostor, kjer seksizem, homofobija, bifobija, transfobija in rasizem nimajo kaj iskati.
Za vsa dodatna vprašanja smo vam na voljo na info@ljubljanapride.org (V zadevo napiši Lezbični bar).
——————————————–
Vstopnina/Entry:
od 23.00h – 5 Eur
——————————————–
ŠKUC LL
KULTURNI CENTER Q
ŠKUC
____________________
ŠKUC obvešča:
Kluba Monokel in Tiffany predstavljata varen prostor, ki ga sooblikujemo vse_i, namenjen GLBTQ skupnosti, kjer je prepovedano vsakršno verbalno ali fizično nasilje. Prav tako se ne tolerira homofobije, seksizma, nacionalizma, rasizma in drugih oblik zatiranj.
Vse obiskovalke_ce prosimo, da to upoštevajo in hkrati opozorijo ekipo na pojav nasilja. To lahko storite osebno ali nam pišete na monokelklub@gmail.com, kulturnicenterq@gmail.com in FB strani kluba Monokel in Tiffany.
____________________

Parada povezuje
2018-09-25 19:00 - 21:00 | Društvo Parada ponosa, Dunajska cesta 10, Ljubljana
Tretji večer v sklopu tedenskih dogodkov Parada povezuje bo namenjen ogledu dokumentarca ACT UP! Ta združuje originalne posnetke s pronicljivimi intervjuji in prikazuje ‘grassroot’ gibanje ljudi vseh razredov in izvorov, ki so se skupaj borili za boljši svet in skušali drug drugega zavarovati pred epidemijo AIDS-a. Film prikazuje krasen zgled, kako se lahko ljudje s skupno vizijo skupaj borijo za svoje pravice. Po filmu bo na voljo čas za pogovor.
Vabljene_i!
Prizadevamo si za povezovanje lokalnih LGBTIQ+ mladih, aktivistk_ov in vseh, ki jih zanima politična plat parad ponosa in boji za človekove pravice LGBTIQ+ oseb v Sloveniji in po svetu. Zavedamo se, da je to, da se pojavimo kot LGBTIQ+ osebe na ulici, samo po sebi politično dejanje. In vemo, da to ni enostavno – zato želimo ustvarjati varen(varnejši) prostor za vse LGBTIQ+ osebe in prostor opolnomočenja.
(Dogodek bo potekal v angleščini).

Tudi mi smo del skupnosti!
2018-09-19 19:00 - 21:00 | Društvo Parada ponosa, Dunajska cesta 10, Ljubljana
Poznate pojem intersekcionalnost?
Kot del LGBTIQ+ skupnosti nas drugi pogosto dojemajo zgolj enoznačno, čeprav se v nas prepleta več identitet, npr. gej oseba iz romske skupnosti, trans lezbijka, biseksualna oseba z gibalnimi ovirami, itd…
Prav to medpresečnost različnih identitet naslavljamo znotraj projekta Tudi mi smo del skupnosti.
Vabimo vas, da se nam pridružite in se udeležite drugega srečanja podporne skupine za vse, ki živite prav to medpresečnost.
Srečanje bo potekalo v sredo, 19.9.2018, ob 19.uri, v prostorih Društva Parada ponosa, Dunajska 10.

Študijski obisk na Portugalskem
2018-09-17 08:00 - 2018-09-22 17:00 | Lousa, Lousa, Portugalska
V sklopu projekta Inclusive Erasmus+ (vključujoči Erasmus+) se pripravljamo na naslednji študijski obisk, ki bo potekal na Portugalskem. Štiri naše_i prostovoljke_ci bodo 6 dni med 17. in 22. septembrom preživele_i v Lousi, pridružile_i pa se jim bodo tudi prostovoljke_ci iz Romunije, Finske in Škotske.
Po tem, ko smo na prejšnjih študijskih obiskih razkrivale_i, kako biti bolj vključujoče_i do oseb z različnimi verskimi prepričanji, oseb različnih spolov in LGBTIQ+ oseb, se bo tokratni študijski obisk osredotočal na vključevanje oseb z različnimi zmožnostmi. Tekom projekta bodo različna portugalska društva predstavila svoje delovanje in metode.
Ob koncu študijskega obiska bodo udeleženke_ci sestavile_i seznam priporočil, kako poskrbeti, da bodo mladinski programi bolj vključujoči za osebe z različnimi zmožnostmi.

Parada povezuje // Pride connects
2018-09-11 19:00 - 21:00 | Društvo Parada ponosa, Dunajska cesta 10, Ljubljana
Tokrat bo dogodek praktično obarvan! Skupaj bomo prišli do idej močnih sporočil za slogane in izdelovali bomo značke. Najdite svoj navdih in ga prinesite s seboj.
(Dogodek bo potekal v angleškem jeziku)
Prizadevamo si za povezovanje lokalnih LGBTIQ+ mladih, aktivistk_ov in vseh, ki jih zanima politična plat parad ponosa in boji za človekove pravice LGBTIQ+ oseb v Sloveniji in po svetu. Zavedamo se, da je to, da se pojavimo kot LGBTIQ+ osebe na ulici, samo po sebi politično dejanje. In vemo, da to ni enostavno – zato želimo ustvarjati varen(varnejši) prostor za vse LGBTIQ+ osebe in prostor opolnomočenja.
Se vidimo kmalu!

Parada povezuje
2018-09-04 19:00 - 22:00 | Društvo Parada ponosa, Dunajska cesta 10, Ljubljana
Vsak torek ob 19:00
Prostori Društva Parada Ponosa
Dunajska Cesta 10, 1000 Ljubljana

S septembrom začenjamo z novo tedensko aktivnostjo “Parada povezuje”. Gostile_i bomo raznovrstne dogodke od filmskih večerov do predstavitev in predavanj. Prizadevamo si za povezovanje lokalnih LGBTIQ+ mladih, aktivistk_ov in vseh, ki jih zanima politična plat parad ponosa in boji za človekove pravice LGBTIQ+ oseb v Sloveniji in po svetu. Zavedamo se, da je to, da se pojavimo kot LGBTIQ+ osebe na ulici, samo po sebi politično dejanje. In vemo, da to ni enostavno – zato želimo ustvarjati varen(varnejši) prostor za vse LGBTIQ+ osebe in prostor opolnomočenja.

Pridružite se nam že prihodnji torek, 4. septembra ob 19:00 – skupaj si bomo ogledale_i Mala Mala, se pogovarjale_i in družile_i.

KGIFF - Mednarodni fillmfest Kranjska Gora
2018-07-31 08:00 - 23:30 | Kranjska Gora, Kranjska Gora
Kranjska Gora bo letošnje poletje spet v znamenju domače in svetovne filmske produkcije; od 26. julija do 4. avgusta se bo v tej alpski vasici odvrtel že tretji Mednarodni filmfest Kranjska Gora-KGIFF. Ta prinaša najnovejše zgodbe iz sveta dokumentarnih in igranih filmov ter vabi na ustvarjalno druženje v objemu slikovite narave. Filmsko dogajanje bo spremljal pester izobraževalni program, ki ga bodo sestavljale raznolike delavnice in enodnevna predavanja številnih mednarodno uveljavljenih mentorjev s področja filmske režije, scenaristike, castinga, ter filmske fotografije in produkcije. Tokratni festival posvečamo Boštjanu Hladniku, pionirju slovenskega modernističnega filma, ki je s svojim dolgoletnim ustvarjanjem pomembno zaznamoval slovenski filmski prostor, poseben pečat pa je pustil tudi na Kranjski Gori, ki jo je s svojimi prvimi filmskimi uspešnicami čudovito ujel v objektiv.
Še posebej toplo vas vabimo na uradno odprtje festivala 1. avgusta na jezero Jasna. Festival bomo sklenili z zaključno podelitvijo nagrad 4. avgusta v Podkorenu, vse festivalske dni pa nam bo poleg pestre filmske in izobraževalne ponudbe krajšal tudi raznolik glasbeni program.
Več informacij tukaj.

K4 Roza: Love & Pride
2018-06-16 23:00 - 2018-06-17 05:00
Ponovno oživljena legendarna serialka K4 Roza tokrat v okviru festivala Parada ponosa. Roza ostaja posebno mesto zabave. Je plesišče, na katerem je v dolgi zgodovini slovenskega LGBT gibanja nastajala skupnost prepletena s prijateljstvi in ljubimci.
V tej temni kleti polni plesočih teles so neizogibno prepleteni glasba in performans, nostalgija in novi začetki, povezanost in solidarnost. Roza ljubi ponosno.
Ljubi ponosno tudi ti!
Na večjem plesišču bo za dance in vokalni house žmoht zadolžen DJ Duki, ki že skoraj dve desetletji nastopa izklučno na LGBT žurih in se z lahkoto sprehaja med pop naslado in klubskimi himnami.
Na manjšem flooru bo za ravnotežje skrbel črvstejši nabor. Za tehno trening bo zadolžena izkušena mačka Marta, ki se lahko pohvali z nastopi na priznanih festivalih kot so EXIT, Dimensions in Lighthouse. Program pa zaokrožuje glasbeni nomad in medijski multidisciplinarec Grega Repovž, ki se v prvi vrsti na smatra za sukača plošč in lahko v tej vlogi nastopa povsem sproščeno.
– – – – –
Program / Music policy: dance, house, techno
arena:
DJ Duki
bar:
Marta
Grega Repovž
– – – – – – – – – –
Društvo ŠKUC
http://www.skuc.org/
Društvo Parada ponosa
http://www.ljubljanapride.org/
KLUB K4
Kersnikova 4, Ljubljana
www.klub-k4.si // www.facebook.com/klubk4
STAROSTNA OMEJITEV / AGE LIMIT: 18+
VSTOPNINA / ENTRANCE FEE:
6€ < 24.00h < 8€
INFO: info@klub-k4.si
GARDEROBA / LOST & FOUND
k4garderoba@gmail.com

PEACHES Live + Warrego Valles (DJ set) @ Kino Šiška
2018-06-15 21:00 | Kino Šiška, Trg prekomorskih brigad 3 , Ljubljana, Slovenija
? ENG: bit.ly/KSPeachesEN
—
Predrzna, provokativna, brez dlake na jeziku – z ekskluzivnim nastopom zvezdnice electroclash razvrata Peaches bo otvoritev letošnje Parade ponosa zagotovo nepozabna!

? VEČ INFO: bit.ly/KSPeaches

? VSTOPNICE V PRODAJI PREK SPLETA IN NA EVENTIMOVIH PRODAJNIH MESTIH
predprodaja: 15 €
na dan dogodka: 18 €
s popustom (omejeno število): 12 €

? PRIJAVI SE NA KŠ NEWSLETTER: http://bit.ly/KinoSiskaNewsletter
? PRENESI KŠ APP: http://bit.ly/KinoSiskaApp

Concert

Festival Parada ponosa 2018
2018-06-15 19:00 - 2018-06-23 23:00
Datum letošnjega festivala se prične 15. 6. in se zaključi s Paradnim dnem na Novem trgu 23. 6. 2018.

Vabljene_i!

Oglejte si program za Festival Parada ponosa 2018 na: www.ljubljanapride.org/2018

Tudi mi smo del skupnosti
2018-06-10 08:00 - 2018-09-10 17:00
Vabilo na intervju
‘Tudi mi smo del skupnosti’ se osredotoča na vključevanje in opolnomočenje oseb v LGBTIQ+ skupnosti, ki se soočajo z intersekcionalno diskriminacijo, ker pripadajo eni ali več marginaliziranim skupinam. Če ste del LGBTIQ+ skupnosti, hkrati pa se soočate z rasizmom, ste priseljenka_ec ali migrant_ka, pripadate romski skupnosti, ste brezdomka_ec, se soočate z diskriminacijo zaradi nenormativnih telesnih zmožnosti, imate težave z duševnim zdravjem ali se soočate z diskriminacijo na podlagi katerekoli druge identitete oz. osebne okoliščine, je to PROJEKT ZA VAS!

Vabimo vas na kratek sproščen pogovor – intervju, ki smo ga za vas pripravili z namenom spoznati osebe, ki živijo z različnimi prepletenimi identitetami in se zaradi tega soočajo z diskriminacijo ali zatiranjem. S pomočjo intervjuja bomo lahko lažje razumeli vaše izkušnje znotraj in izven LGBTIQ+ skupnosti.

Če se intervjuja želite udeležiti ali vas projekt zanima tudi širše, vas vabimo, da nam pišete na info@ljubljanapride.org, lahko pa se dogovorimo tudi za odgovarjanje preko elektronske pošte.

Lezbični piknik
2018-06-03 13:00 - 22:00 | Orehov gaj, Obrije, Ljubljana, 1000, Slovenija
[English version below]
Drage obiskovalke lezbičnega piknika,
organizacijska ekipa se je zopet odločila, da si lezbični piknik letos zasluži mesto pod soncem.
Na razpolago bo travnik za nogomet, odbojka na mivki, badminton, pikado, balinčki, ročni nogomet, klopce, dekice, senca, hrana, pijača, itd. Pripeljite tudi svojega kužka ali drugo lepo vzgojeno domačo žival.
Kosilo bo na sporedu ob 14h, zato svetujemo, da ne pridete prepozno, ker se hrana hitro hladi. 😉
Kot dodatne popestritve na pikniku nam bodo tokrat na voljo tudi Giant Jenga, Giant Mikado, mini golf, metanje podkev in seveda nepogrešljivi FUNBALL (ročni nogomet v veliki napihljivi izvedbi).

VSTOPNICA
V predprodaji do 28.5.2018 [15eur]
Od 29.5. 2018 dalje in na dan dogodka [20eur]
Cena vključuje piknik kosilo, eno pijačo, strežbo, program, najem prostorov, opremo in čiščenje.
NAKUP VSTOPNICE
Gotovinsko plačilo: vstopnico lahko kupiš vsak dan v Pritličju (Mestni trg 2, Ljubljana) ali v pisarni društva Parade ponosa, od ponedeljka do petka med 13.00 in 17.00 uro na Dunajski 10, Ljubljana.
Plačate z gotovino in izpolnite prijavnico: označite svoj meni (mesni, vege, veganski) + pijačo (pivo, vino, Radler, brezalkoholno pijačo). Prijavnico izpolnite za vse osebe za katere plačujete. Izpolnjena prijava je vaša vstopnica.;)
Nakazilo na TRR: po nakazilu to sporočite na info@ljubljanapride.org, napišete izbrani meni + pijačo. Če nakazujete za več oseb, nam v mailu navedite imena in priimke vseh ter zanje tudi meni + pijača. V potrditev rezervacij boste od nas prejele povratni mail. Nakazilo na TRR račun sprejemamo do 01.06.2018.
TRR: [REDACTED] pri Delavski hranilnici d.d.
Društvo Parada ponosa, Vegova 8, 1000 Ljubljana
Namen nakazila: Donacija za PIKNIK 2018
S plačilom razumemo prijavo kot končno.
Na pikniku bomo razdelili kupone za hrano in eno pijačo.
Povabljene na ta dogodek niso vidne javnosti. Pogumno se pridružite dogodku in povabite svoje prijateljice. S seboj lahko seveda pripeljete tudi svoje otroke. Če želite za njih kosilo, velja, da otroci do 4ih let imajo hrano brezplačno, od 4 do 10 let pa zaračunavajo polovične porcije.
Dodatno bo v Orehovem Gaju na voljo pijača, kava, burgerji (mesni, vegi in veganski), šmorn, sladoled (Lučka, Tom, Ježek), ki si jih boste lahko po lastni želji dokupile.
Za vsa dodatna vprašanja nam pišite na e-mail: info@ljubljanapride.org
Komaj čakamo, da se spet vse srečamo! 🙂
Ekipa Parada ponosa
[English version]
Dear visitors of the Lesbian picnic,
the organizational team again decided that a lesbian picnic deserves a place under the sun.
Fun & activities: soccer, volleyball, funball, badminton, darts, blankets, benches, shade, food, drink, etc. All (well behaved) pets welcome!
Lunch will take place at 2 p.m., therefore, we advise you not to get too late because the food is getting quickly cooled down. 😉
As an additional variegation for a picnic this time will be also available Giant Jenga, Giant Mikado, mini golf, horseshoe throwing and of course FUNBALL (table football in a big inflatable design).
TICKET:
In pre-sale until 28th of May 2018 [15 eur]
After 28th of May 2018 and on the day of the event [20 eur]
The price includes a picnic lunch, one drink, service, program, rental of premises, equipment and cleaning.
Pre-sale:
Payments with cash: the ticket you can buy every day in Pritličje Mestni trg 2, Ljubljana or in the office of Ljubljana Pride association, from Monday to Friday, from 1 p.m. to 5 p.m., Dunajska 10, Ljubljana.
Pay with cash and fill out an application here: highlight your menu (meat, veg., vegan) + drink. Please complete the application form for all attendants of the picnic.
Transfer to the bank account: After the transfer, please send an e-mail to: info@ljubljanapride.org and let us know about your selected menu + drink. If there is a group of you, please specify the names and surnames of all, and also their choice of menu + drink. You will receive a feedback confirmation of your reservation from us via e-mail. Transfers to the bank account will be accepted until 1st of June 2018.
TRR: [REDACTED] at Delavska hranilnica d.d.
Društvo Parada ponosa, Vegova 8, 1000 Ljubljana
Purpose of the transfer/Namen nakazila: Donation for PICNIC 2018
Once you pay it is understood the application is final.
At the picnic, we will distribute coupons for food and one drink.
Invitees to this event are not visible to the public. Bravely join the event and invite your friends. You can of course also bring your children. If you want lunch for them: food for children up to 4 years is free, for kids from 4 to 10 years old they charge half portions.
For any additional questions please contact us via e-mail: info@ljubljanapride.org
We can not wait to see you all again! 🙂

Support Ljubljana Pride
2018-05-11 22:00 - 2018-05-12 05:00 | KSŠŠD, Mondscheingasse 11 , Dunaj, Austria
Drage žurerke_ji, čas je za ponovno nepozabno zabavo, tokrat na Dunaju!
Zahvaljujoč našim prijateljicam_em iz Kluba slovenskih študentk_ov na Dunaju organiziramo Pride fundraiser zabavo prav tam (KSŠŠD Dunaj).
Izkupiček bo namenjen festivalu Parada ponosa, ki bo potekal od 15 junija in se zaključil s Parado ponosa 23 junija 2018.
Če se dogodka ne morete udeležiti in želite prispevati, sprejemamo tudi donacije na: Društvo Parada ponosa, Vegova 8, 1000 Ljubljana, IBAN: [REDACTED], Delavska hranilnica d.d.
Vrata bodo odprta za vse, z našo skupno prisotnostjo pa bomo poskrbele_i, da bo klub varen prostor, kjer seksizem, homofobija, bifobija, transfobija in rasizem nimajo kaj iskati.
Vstop prost!
* http://www.ljubljanapride.org/
* http://www.ksssd.org/
___________________________________________________________________
Dear party people, time for another unforgettable party, but this time in Vienna!
Thanks to our friends from the Club of Slovenian students in Vienna (http://www.ksssd.org/), we are organizing additional Pride Fundraiser party in KSŠŠD Vienna!
Money raised goes to the funds for Ljubljana Pride Festival which will be held 15th – 23rd of June 2018.
If you are not able to attend but wish to contribute, we also accept donations. You can easily donate to: DRUŠTVO PARADA PONOSA, Vegova 8, 1000 Ljubljana, IBAN: [REDACTED], Delavska hranilnica d.d.
Doors will be open to all, with our total presence will make sure that the club will secure a space where sexism, homophobia, biphobia, transphobia and racism have no place.
Free entry!
Website:
* http://www.ljubljanapride.org/
* http://www.ksssd.org/

Poslušalnica in predavanje
2018-05-11 20:00 - 22:00 | KSŠŠD, Mondscheingasse 11 , Dunaj, Austria
Naslov / Title: Med njima je glasba: Glasba v konstrukciji lezbične scene / The Music Between Them: Music in Construction of Lesbian Spaces
Med njima je glasba je esejistično-znanstvena monografija, v kateri avtorica Nina Dragičević tematizira vlogo glasbe v konstrukciji lezbične scene. Preko spretnega prepletanja socioloških, kulturoloških, glasbenoteoretskih in filozofskih podstati ter močno prisotne osebne izkušnje se nam razkriva povezovalni, navigacijski, tvorni in mestoma razdiralni značaj glasbe, ki zmore tvoriti stik mnogo preden je spregovorjena beseda. Avtorica dalje plete trdno analitsko rdečo nit – vez med glasbo/zvokom in seksualnostjo, tokrat skorajda izključno lezbično seksualnostjo.
Konkretno: Kako želja kaskadira po ožarjenih magistralah zvočnih in besedilnih vibracij seksa, terorja, Lepe Brene, Zdravka Čolića in Dr. Albana. Predvsem pa Lepe Brene.
Vabljene in vabljeni.
Vstop prost/Free entry
Izdajatelj / Publisher: Društvo Parada ponosa / Ljubljana Pride Association

Delavnica »Transformacija sovražnega govora«
2018-04-24 10:00 - 17:00 | Mkc Maribor, Ob Železnici 16, Maribor, Slovenija
PRIJAVI SE: https://goo.gl/qsNYT4
Z namenom usposabljanja o prepoznavanju sovražnega govora in sovražnih dejanj, naslavljanju in transformaciji le tega znotraj skupin mladih, vas Društvo Parada ponosa in Mladinski kulturni center Maribor vabita na delavnico Transformacija sovražnega govora.
Delavnica bo izvedena v torek, 24. aprila, med 10:00 – 17:00, v prostorih Mladinskega kulturnega centra Maribor (Ob železnici 16, Maribor).
Na delavnici bodo udeleženke_ci:
• pridobile_i kompetence razlikovanja med stereotipi, predsodki, diskriminacijo, sovražnim govorom ter zločini iz sovraštva,
• pridobili kompetence prepoznavanja sovražnega govora in sovražnega obnašanja, kakor tudi naslavljanja in transformacije le tega,
• pridobili uvid v dinamike sovražnega govora na podlagi homofobije in transfobije,
• dobili konkretna orodja, ki jih bodo lahko uporabljali pri delu z mladimi.
Usposabljanje je sestavljeno iz treh delov: prepoznavanje, naslavljanja in transformacije sovražnega govora. Izvaja se na podlagi metod neformalnega izobraževanja. Udeleženkam_cem bo ponujalo v praksi preizkušena orodja za alternativno odzivanje na pojav sovražnega govora in sovražnih dejanj v procesih mladinskega dela in neformalnega izobraževanja.
Delavnica je omejena na 20 udeleženk_cev, zato je obvezna predhodna prijava na:https://goo.gl/qsNYT4.
Prijave se bodo sprejemale do zapolnitve mest oz. najkasneje do petka, 20. aprila.
Material ter prigrizki ob odmorih in manjša pogostitev v času kosila bo krita s strani organizatorjev.
Ciljna skupina delavnice so mladinske_i delavke_ci, mladinke_i voditeljice_i, učitelji_ce zadnje triade osnovnih ter srednjih šol ter vse_i tiste_i, ki delajo s skupinami mladih, kjer se pojavlja sovražni govor.
Usposabljanja je del strateškega partnerstva Outside in – Transforming hate, ki se izvaja v okviru programa ERASMUS+ Mladi v akciji v petih državah (Slovenija, Irska, Finska, Portugalska in VB-Škotska).

LGBT - aktivistični poligon
2018-04-21 11:00 - 17:00
Zavod TransAkcija, Društvo DIH, Legebitra, Ljubljana Pride in Klub Tiffany vas vabimo, da se nam pridružite na LGBT-aktivističnem poligonu, ki bo potekal v soboto, 21.4. 2018 med 11.00 in 17.00 Poligon -> kreativni center.
Dogodek predstavlja edinstveno priložnost za povezovanje, sodelovanje in skupno razmišljanje o izzivih, s katerimi se LGBT+ osebe srečujemo v lokalnem kontekstu. Namen dogodka je, da v kreativnem vzdušju Poligona identificiramo izzive in predstavimo ideje, kako aktivno nasloviti nekaj izmed njih ob prihajajočem Mednarodnem dnevu boja proti homofobiji, transfobiji in bifobiji (IDAHOBiT), ki ga obeležujemo 17. maja vsako leto. Vsako leto ima IDAHOBiT tudi določeno temo in letos je ta tema ravno “Alliances for Solidarity”, ki bo tudi glavna smer, v okviru katere bomo na LGBT-aktivističnem poligonu razvijale_i ideje za aktivnosti in njihovo realizacijo v maju.
LGBT-aktivistični poligon, katerega namen je tudi druženje in združevanje LGBT+ oseb in organizacij, je namenjen vsem, ki bi rade prispevale_i z idejami ali pa zgolj svoj čas in energijo in se ob tem še dobro imele_i. Zaželeno je, da se dogodka udeležite v celoti, če pa to ne bo mogoče, lahko seveda pridete ali odidete, kadar želite.
Prosimo vas, da vnaprej razmislite o idejah za aktivnosti za obeleženje IDAHOBiT 2018 ali pa o izzivih/problemih, ki bi lahko služili kot iztočnice. Če imate ideje in bi želele_i aktivno sodelovati, a se dogodka 21.4. ne morete udeležiti, vas prosimo, da nam svoje ideje posredujete na evan.grm@transakcija.si ali tadeja.pirih@skuc.org.
Podrobnejši program in dodatne informacije bodo objavljeni v prihodnjih tednih, zato spremljajte dogodek!
Dogodek bo potekal v slovenskem in angleškem jeziku.
Toplo vabljene_i!
Prep tim LGBT-aktivističnega poligona

Delavnica »Transformacija sovražnega govora«
2018-04-14 09:00 - 18:00 | Mladi Zmaji Bežigrad Mladinc, Vojkova 73, Ljubljana, Slovenija
PRIJAVI SE – https://goo.gl/fQwEP3
Z namenom osveščanja o negativnih posledicah sovražnega govora, o transformaciji in preprečevanju sovražnega govora ter možnosti opolnomočenja mladih, vas vabimo na delavnico »Transformacija sovražnega govora«, ki ga bodo izvedle_i trenerke_ji Društva parada ponosa.
Udeleženke_ci bodo dobile_i specifične učne izide razlikovanja med stereotipi, diskriminacijo, predsodki, učenje o neopredeljenih situacijah, ki so lahko tudi sovražni govor in specifike za LGBTIQ+ osebe/skupnost. Delavnica se bo osredotočila tudi na pomembnost ustreznega odziva v različnim kontekstih sovražnega govora.
Delavnica je sestavljena iz treh delov: prepoznavanje, reagiranje in transformacija sovražnega govora.
Ker je število mest omejeno, se prijavi čimprej tukaj:
https://goo.gl/fQwEP3
Za več informacij o projektu smo na voljo na info@ljubljanapride.org.
Projekt je strateško partnerstvo, ki se izvaja v okviru programa ERASMUS+ Mladi v akciji.

Fotografski tečaj
2018-04-14 - 2018-05-07
PRIJAVI SE TUKAJ!
Društvo Parada ponosa te tudi letos vabi na fotografsko delavnico in/ali v foto ekipo našega društva.
Če te zanima udeležba na delavnici nam odgovori na vprašanja v prijavnici, ki jo najdeš tukaj in ob prijavi nam pošlji tri avtorske fotografije na info@ljubljanapride.org
Tečaj bo potekal v 4-ih delih, vsakič po 3-4 ure. Udeležite se lahko posameznega sklopa ali pa vseh štirih sklopov – odvisno od vaših želja in predznanja. Vsak_a udeleženka_ec potrebuje svoj zrcalno-refleksni digitalni fotoaparat.
Vsak sklop bo pokril različna področja, in sicer:
1. Sklop: ZAČETNI TEČAJ
14.april 2018 KUD Channel Zero (12:00 – 16:00)
15.april 2018 Klub Tiffany (12:00 – 16:00)
• Spoznavanje osnovnih nastavitev na fotoaparatu
• Pravilna osvetlitev (zaslonka, čas osvetlitve, občutljivost
svetlobnega tipala, merjenje svetlobe)
• Kako do ostrega posnetka?
• Razlika med vgradno in zunanjo bliskavico
• Temelji kompozicije
• Izbira pravilnega objektiva, goriščna razdalja
• Selekcija, korekcija in shranjevanje posnetega materiala /
ADOBE BRIDGE + GIMP (oba programa si lahko prenesete
brezplačno)
• Pregled in ocena posnetih fotografij
PRIJAVI SE TUKAJ!
2. Sklop: NADALJEVALNI TEČAJ
21. april 2018 KUD Channel Zero (14:00 – 18:00)
22. april 2018 Klub Tiffany (14:00 – 18:00)
• Kako naj se lotim projekta?
• Barvno ravnovesje
• Pravila kompozicije
• Elementi oblikovanja
• Napredna uporaba bliskavice na terenu
• Fotografske zvrsti in tehnike
• Pravni pouk – Soglasje o prenosu avtorskih pravic
• Pregled in ocena posnetih fotografij
PRIJAVI SE TUKAJ!
3. Sklop: DIGITALNA TEMNICA – 29. april 2018 (prijavljenim sporočimo uro tečaja po emailu)
• Analogno vs. Digitalno
• Selekcija posnetkov v programu Adobe Bridge (program si
lahko prenesete brezplačno)
• Fotkam RAW! – izrez, osvetlitev, prilagoditev barvnih tonov,
ostrenje, vinjetiranje, prednastavitve,..
• Krivulje
• Plasti
• Poravnava fotografije
• Orodja za selektiranje
• Maske
• Blending Modes
• Akcije in plug-ini
• Dodajanje logotipa ali napisa
• Kdaj je kateri zapis slike najprimernejši za določeno shranjevanje? – jpeg, png, tiff, pdf,..
PRIJAVI SE TUKAJ!
4. Sklop: KONCERTNA FOTOGRAFIJA – 6. maj 2018 (prijavljenim sporočimo uro po emailu)
• Predstavitev skupine
• Katere objektive najdemo v torbi koncertnega fotografa
• Akreditacija / Photo Pass
• Priprave na koncert
• Prihod na prizorišče
• Mali odri vs. veliki odri
• Photo Pit
• Odrske luči
• Kompozicija
• Napisana in nenapisana pravila
• Kako do drugačne fotografije?
• Delo na terenu
PRIJAVI SE TUKAJ!
S sodelovanjem na tečaju si zagotoviš:
– Možnost sodelovanja na različnih dogodkih (vse od zabav, koncertov, predavanj)
– Izboljšanje tvojih sposobnosti fotografije in dokumentarnega novinarstva
– Dodatne reference za tvoj življenjepis
– Spoznavanje novih ljudi z enakimi interesi, mreženje
Foto tečaj je lahko del daljšega sodelovanja. Po tečaju boš lahko svoje nove izkušnje še nadgrajeval_a med Festivalom Parada ponosa 2018, ki bo potekal od 15. 6. 2017 do 23. 6. 2018, s paradnim dnem v soboto 23. 6. 2018 ter pri nadaljnjih projektih društva, tudi mednarodnih. Foto ekipa bo skrbela za vizualno dokumentacijo dogodkov, produkcijo fotografij za medijske objave ter fotografiranje prireditev.
Tečaj bo potekal dva zaporedna vikenda 14.4. – 15.4. in 21.4. – 22.4. ter 29.4. in 6.5.2018. Ob sobotah bo tečaj potekal v klubu Channel Zero, ob nedeljah v klubu Tiffany, Masarykova 24, Metelkova in na terenu.
Izvajala ga bo strokovna sodelavka Društva Parada ponosa in profesionalna fotografinja Maša Gojić.
Brezplačno* – v zameno za brezplačno udeležbo na foto tečaju se vsak_a udeleženka_ec zaveže k sodelovanju pri Festivalu Parada ponosa 2018.
Prijava na tečaj je možna do 13.4.2018.
PRIJAVI SE TUKAJ!
V primeru vprašanj, smo dosegljivi na
E: info@ljubljanapride.org
T: +386 (0) 40 282 923

Lezbični bar (zaključek sezone)
2018-04-07 20:00 - 2018-04-08 03:00 | Klub Monokel, Masarykova cesta 24, Ljubljana, Slovenija
Vabljene_i na zaključek sezone *Lezbičnega bara.
Tokrat se bomo poslovile ob programu samih Karaok. Z nastopi pričnemo ob 23.00, zato pripravite svoje glasbene želje in jih sporočite Meti na metaerzenicnik@gmail.com
Vstop v *Lezbični bar je prost do 23:00, potem se zaračunava redna vstopnina 5 eur, ki je namenjena Paradi ponosa 2018.
Vse, ki pa se pridete v *Lezbični bar družit že pred 22:00 pa bomo nagradili s štampiljko za celo noč.
*Lezbični bar je namenjen sproščenemu druženju, spoznavanju, spogledovanju z znanimi lezbijkami skozi zgodovino, obujanju spominov in predvsem – tkanju novih vezi. 😉
Vrata bodo odprta za vse, z našo skupno prisotnostjo pa bomo poskrbele, da bo *Lezbični bar varen prostor, kjer seksizem, homofobija, bifobija, transfobija in rasizem nimajo kaj iskati.
Za mikrofonom: Meta Erženičnik
Pod žarometi: Ve
Lepo vabljene_i!
——————————————–
Vstopnina/Entry: od 23.00h ➙ 5 Eur
——————————————–
ŠKUC LL
KULTURNI CENTER Q
ŠKUC
____________________
ŠKUC obvešča:
Kluba Monokel in Tiffany predstavljata varen prostor, ki ga sooblikujemo vse_i, namenjen GLBTQ skupnosti, kjer je prepovedano vsakršno verbalno ali fizično nasilje. Prav tako se ne tolerira homofobije, seksizma, nacionalizma, rasizma in drugih oblik zatiranj.
Vse obiskovalke_ce prosimo, da to upoštevajo in hkrati opozorijo ekipo na pojav nasilja. To lahko storite osebno ali nam pišete na monokelklub@gmail.com, kulturnicenterq@gmail.com in FB strani kluba Monokel in Tiffany.
____________________

Poziv za prostovoljke_ce za »Festival Parada ponosa 2018«
2018-04-04 20:00 - 22:00
PRIJAVI SE → https://goo.gl/6xCLVY
ENGLISH VERSION → https://goo.gl/fUPcpk
Vabljene_i na prvi koordinacijski sestanek prostovoljk_cev Društvo Parada ponosa , ki bo potekal 4. aprila 2018 ob 20h v prostorih Ziferblat Ljubljana.
Na koordinacijskem sestanku se bomo pogovorili o vaših pričakovanjih in željah ter obsegu dela. Želimo čim bolj upoštevati vaše želje glede razpoložljivosti in vrste nalog, pri katerih bi želele_i sodelovati. Tako si bomo na koordinacijskem sestanku razdelile_i naloge, zagotovo pa lahko pričakujete nadaljne sestanke in pa koordiniranje po mailu ter seveda prve manjše naloge.
Letošnji Festival Parada ponosa bo med 15. in 23. Junijem in se bo 23. junija zaključil z največjim LGBTIQ+ dogodkom v letu – Parado ponosa 2018. Glede na to, da je celoten festival in tudi Parada ponosa velik organizacijski zalogaj, ki sloni na prostovoljskem delu, nam tudi letošnjega festivala ne bo uspelo postaviti na noge brez vaše pomoči, prostovoljk_cev. Poleg festivala, organiziramo tudi različne dogodke in prireditve za LGBTIQ+ mlade ter dogodke za naše prostovoljke_ce, ki so namenjeni krepitvi kompetenc in druženju.
Že od aprila dalje imamo več različnih aktivnosti (Pride fundraiserji, Lezbični bar, obeležitev dneva IDAHOBIT, promocija društva in društvenih aktivnosti na festivalih namenjenih mladim in promociji prostovoljstva, urejanje spletne strani in kreiranje vsebin za družbena omrežja) pri katerih se nam lahko pridružite. V mesecu maju bodo potekale intenzivne priprave na festival, s tem pa se bo povečal tudi obseg nalog, ki bi znale zaobjeti tudi nekaj ur na teden. Večina pomoči pa bomo potrebovali prav v mesecu juniju, tekom festivala.
Seznam nalog:
– Splošni fundraising (pomoč pri pisanju donacijskih prošenj in sponzorskih pisem; dogovarjanju okrog donacij; vspostavljanje mehanizmov donacij)
– Pride Fundraiserji in bari (pomoč pri klasični in spletni promociji omenjenih dogodkov, vabljenje gostov, zbiranju prostovoljskih prispevkov, prisotnost in pomoč na dogodkih)
– LGBT tura (pomoč pri izvedbi in koordiniaciji)
– Pisanje prispevkov za spletno stran (pomoč pri poročanju in sestavi tekstov o dogodkih, pisanje krajših tekstov in zapisov za medijske objave; prevodi iz slovenščine v angleščino in obratno; pisanje besedil za poročila in druge potrebe poročanja)
– EVS gostoljubnost (podpora in pomoč prostovoljcem_kam iz tujine, sprejemanje festivalskih gostij_ov iz tujine)
– Tehnična postavitev (pomoč pri izdelavi in postavljanju scene, odrske postavitve, ozvočenja in osvetlitve; nabava materialov, nakupi različnih potrebščin, dostava materialov)
– Scena in vizualije (izdelovanje rekvizitov, transparentov, scenskih pripomočkov, ambientacija; izdelava scene za dogodke in kamione)
– Rediteljstvo tekom festivala (pomoč pri opravljanju varnostno-rediteljskh del)
– Hrana (pomoč pri pripravi hrane in postrežba)
– Ostalo (pomoč pri organizaciji in postavljanju stojnic, delo z ljudmi, direktna komunikacija; naloge na predlog prostovoljk_cev glede na profil in predhodnje izkušnje; drugo)
V zameno ponujamo:
– Mentorsko uro ob pričetku prostovoljnega dela, pomoč pri spremljanju lastne učne izkušnje in mentorsko uro ter evalvacijo dela ob zaključku prostovoljskega dela oziroma po koncu projekta.
– Delovno_ega koordinatorko_ja – oseba, ki vam pomaga izpolnjevati delovne naloge in poskrbi, da se ob delu naučite veliko novega.
– Sproščeno in pozitivno vzdušje, delo v zagnani, motivirani in kreativni ekipi.
– Super prostor za sestanke in delo (naša nova pisarna!!), ki pride skupaj s kavo/čajem in piškotki.
– Možnost dolgotrajnega sodelovanja v društvu z več odgovornostmi in priložnostmi za realizacijo lastnih idej v prihodnje.
– Prost vstop na dogodke Festivala Parada ponosa 2018, vključno z zabavami.
– Podpisan dogovor o prostovoljstvu, ki ga lahko predložite na Zavodu za zaposlovanje in zaprosite za dodatek k denarni socialni pomoči (v primeru brezposelnosti).
– Za vse prostovoljke_ce, ki pa se boste angažirale_i v večjem obsegu (nad 100 ur) pa bomo poskrbele_i tudi za izplačila simbolnih nagrad (skladno z zakonodajo) ter druge bonitete po dogovoru (darila, možna udeležba v mednarodnih projektih, celoletne vstopnine…).
– Potrdilo o opravljenem prostovoljskem delu, z možnostjo vpisa tudi v Nefiks – sistem beleženja kompetenc.
Torej, če verjamete, da Parada ponosa mora biti in si zasluži vašo energijo in čas, če ste pripravljene_i poprijeti za delo tam, kjer se pomoč potrebuje, če zaupate, da se boste dobro počutile_i v motivirani, ampak včasih malo kaotični ekipi 😉 in če vam ne bo odveč sproti beležiti svojih prostovoljskih ur in dela – potem vas vse že nestrpno pričakujemo na prvem koordinacijskem sestanku.
Se vidimo!
Ekipa Parade ponosa
PRIJAVI SE → https://goo.gl/6xCLVY
ENGLISH VERSION → https://goo.gl/fUPcpk

Otvoritev razstave "Kultura poniževanja"
2018-03-30 19:00 - 20:00 | CID Ptuj, Osojnikova cesta 9, Ptuj, Slovenija
V Sloveniji zaznavamo vedno večje stiske in negativne posledice, o katerih pričajo mladi zaradi različnih pritiskov in oblik nasilja, ki jih doživljajo s strani svojih vrstnikov. Vrstniško nasilje se kaže v obliki negativnih opazk in šal na račun mlade osebe, izključevanja iz vrstniških skupin, ustrahovanja, izsiljevanja za denar ali druge usluge, nedopuščanja osebi, da spregovori, fizičnega nasilja, kot je porivanje ob steno, prisilno zapiranje v sanitarije, pretepanje, zasledovanje … Zelo pogosta oblika pa je tudi zasramovanje preko družbenih omrežij, objavljanje fotografij žrtve in mnogo drugih oblik.
V društvu Parada ponosa so v letu 2017 izvedli obsežno raziskavo med mladimi LGBTIQ+ osebami v Sloveniji, starimi med 16 in 30 let. In pokazalo se je, da je prav za LGBTIQ+ mlade šola, žal, eno od najbolj travmatičnih okolij, kjer doživljajo nasilje. Zavedamo se, da je vrstniško nasilje – bullying – postalo zelo razširjena oblika nasilja, s katero živi kot žrtev ali nemi opazovalec velika večina slovenske mladine.
Z namenom osveščanja mladih o negativnih posledicah vrstniškega nasilja ter opolnomočenja tistih, ki sami niso žrtve, vendar imajo možnost pomagati sošolcu ali sošolki v stiski, vas vabimo k ogledu razstave »Kultura poniževanja«.
Umetniška dela, ki bodo razstavljena, so delo mladih artivistov Antonija Karadzoskega in Daniela Arzole, ki uporabljata plakate kot orodje za prenos in prikaz lastne izkušnje nasilja in diskriminacije zaradi spolne usmerjenosti širšemu občinstvu. Umetnost je univerzalno sredstvo komunikacije, ki jo doživljamo čustveno, intimno, in je odlično orodje, ki spodbuja družbene spremembe v širši javnosti in daje moč izražanja osebam, ki so izpostavljene različnim oblikam diskriminacije in ustrahovanja. Odprtje razstave bo spremljala osebna izpoved osebe, ki je bila soočena z vrstniškim nasiljem na podlagi spolne usmerjenosti in/ali spolne identitete.
Antonij Karadzoske: »Sedaj previjmo zgodbo nekoliko naprej. Star sem 20 let in živim v Skopju, a nadlegovanje se nadaljuje. Tokrat je moj ustrahovalec družba. Življenje v prostoru, kjer te ne sprejmejo takšnega, kot si, je neznosno. Od trenutka, ko sem sprejel samega sebe, sem vedel, da moram pustiti vse za seboj, zapustiti moram to, kar sem do nedavno klical svoj dom, zapustiti ga moram takoj.«
In spoznal se je z »artivizmom«, tj. socialnim aktivizmom, ki določeno tematiko obravnava s pomočjo umetnosti (angl. art). Z nadaljnjim preučevanjem te panoge je spoznal artivista in aktivista iz Venezuele, Daniela Arzola, ki je ustvaril kampanjo za boj proti homofobiji »Jaz nisem tarča posmeha« (angl. I am not a Joke). Prav Daniel ga je navdihnil in spodbudil, da se tudi sam začne izražati skozi umetnost in ozaveščati.
Razstava bo odprta do 30. aprila 2018.

Transfobija v LGBT+ skupnosti - nehajmo se sprenevedati.
2018-03-28 19:00 - 21:00 | Klub Tiffany, Masarykova cesta 24, Ljubljana, Slovenija
V petek, 23. marca 2018 je naša sestrska organizacija Sekcija ŠKUC LL na svojem FB profilu brez spremne besede oz. pojasnila objavila tekst, ki izraža izrazito transfobna stališča v prvi vrsti do transspolnih žensk. Ker so, po ogorčenih odzivih predvsem transspolne skupnosti in podpornic_kov, objavo umaknile_i in v izjavi zapisale_i, da so z objavo želele_i stimulirati diskusijo, vas Društvo Parada ponosa v sredo ob 19:00 vabi na javno diskusijo o problematičnosti pozicij, ki jih izraža objavljeni tekst, ter o problematičnosti širjenja tovrstnih zapisov brez jasne in kritične opredelitve oz. izraženega stališča do teksta, predvsem v primerih, ko gre za organizacijo, ki se že desetletja bori za LGBT+ pravice.
V Društvu Parada ponosa menimo, da je dostojanstvo vseh marginaliziranih družbenih skupin osnova, za katero se moramo boriti vse_i. Še posebej se nam zdi ključno, da se znotraj LGBTIQ+ skupnosti vzajemno aktivno podpiramo pri naših bojih za pravice, obstoj in dostojanstvo v svetu, ki nas konstantno zatira.
Razprava bo odprta za vse, ki se želimo o teh temah in problematiki pogovarjati; za vse, ki menimo, da je v takih situacijah nujno potrebno, da se razpravlja v živo in ne preko družbenih omrežij; in za vse, ki menimo, da obstaja razlika med vzpodbujanjem kritičnih refleksij in soočanjem mnenj ter med širjenjem škodljivih zapisov, ki dodatno vzpodbujajo sovraštvo in negativna stališča do družbeno najbolj marginaliziranih skupin.
Povejmo na glas: “Ni prostora za transfobijo v naši skupnosti” in se zavežimo k doslednemu upoštevanju le tega.
Iskreno upamo, da se nam bodo pri razpravi pridružile vse naše sestrske organizacije Legebitra, ŠKUC, Sekcija ŠKUC LL, Društvo DIH, Kvartir, Out in Slovenija, Zavod TransAkcija in da bomo lahko skupaj naslovile_i nastalo situacijo.

Pride Fundraiser
2018-03-23 23:00 - 2018-03-24 05:00 | Klub Tiffany in Monokel, Masarykova cesta 24, Ljubljana, 1000, Slovenia
Drage_i podpornice_ki, letos načrtujemo še bolj vidnejši in odmevnejši festival ter nepozabno Parado ponosa 2018, zato vas vabimo na prvi letošnji PRIDE FUNDRAISER event. Izkupiček bo v celoti namenjen organizaciji festivala in Paradi ponosa 2018.
Če se dogodka ne morete udeležiti in želite finančno podpreti Festival in Parado ponosa 2018, lahko prostovoljne prispevke nakažete na DRUŠTVO PARADA PONOSA, Vegova 8, Ljubljana, številka TRR: [REDACTED], pri Delavski hranilnici d. d.
DJ PROGRAM
——————
Klub Monokel:
POBALNIKA
NOIR
Klub Tiffany:
DJ NAJ
——————————————–
Vstopnina/Entry: 5 Eur
——————————————–
http://www.klubmonokel.com/
——————————————–
ŠKUC LL
ŠKUC
——————————————–
ŠKUC obvešča:
Klub Monokel in Klub Tiffany predstavljata varen prostor, ki ga sooblikujemo vsi, namenjen GLBTQ skupnosti, kjer je prepovedano vsakršno verbalno ali fizično nasilje. Prav tako se ne tolerira homofobije, seksizma, nacionalizma, rasizma in drugih oblik zatiranj.
Vse obiskovalce_ke prosimo, da to upoštevajo in hkrati opozorijo ekipo na pojav nasilja. To lahko storite osebno ali nam pišete na monokelklub@gmail.com in FB stran kluba Monokel in kluba Tiffany.

Svetovni dan boja proti rasizmu
2018-03-21 20:00 - 23:00 | Klub Tiffany, Masarykova cesta 24, Ljubljana, Slovenija
MESEČINA
Sredin dogodek v klubu Tiffany bo posvečen Evropskemu akcijskemu dnevu boja proti rasizmu. Dogodek organizira Društvo Parada Ponosa, gosti ga Društvo Škuc. Pogledale_i si bomo Mesečino, z Oskarjem nagrajeni film. Zgodba pripoveduje o istospolnosti in iskanju identitete, postavljeno v svet temnopoltih, o odraščanju temnopoltega geja v revni soseski v ZDA.
Z našim poudarkom na pravicah LGBTIQ+, antirasizmu in boju proti drugim diskriminatornim strukturam smo izbrale_i ta film, zato vljudno vabljene_i, da se po filmu udeležite pogovora o teh temah.
Se vidimo!

*Lezbični bar
2018-02-17 20:00 - 2018-02-18 03:00 | Klub Monokel, Masarykova cesta 24, Ljubljana, Slovenija
V soboto 17. februarja svoja vrata zopet odpira Monokel v preobleki *Lezbičnega bara.
Spet boste lahko zapele. Karaoke bodo! Tokrat bomo združile LEZ’ SYNC CONTEST s KARAOKAMI. Z nastopi pričnemo ob 23:30, zato pripravite svoje glasbene želje in jih sporočite Meti na metaerzenicnik@gmail.com.
…in še ena pomembna informacija. Istega večera bo v klubu Tiffany ob 21h potekala predstava Cabaret Tiffany. Za ogled predstave boste odštele_i 5 eur. Ampak pozor! V Monoklu se v času predstave ne bo pobirala vstopnina. Vaše mesto za ogled predstave si rezervirajte s sporočilom na e-mail kulturnicenterq@gmail.com.
Vstop v *Lezbični bar je prost do 23:00, potem se zaračunava redna vstopnina 5 eur, ki je namenjena Paradi ponosa 2018.
Vse, ki pa se pridete v *Lezbični bar družit že pred 22:00 pa bomo nagradili s štampiljko za celo noč.
*Lezbični bar je namenjen sproščenemu druženju, spoznavanju, spogledovanju z znanimi lezbijkami skozi zgodovino, obujanju spominov in predvsem – tkanju novih vezi. 😉
Vrata bodo odprta za vse, z našo skupno prisotnostjo pa bomo poskrbele, da bo *Lezbični bar varen prostor, kjer seksizem, homofobija, bifobija, transfobija in rasizem nimajo kaj iskati.
Za šankom: Mateja Morić in Janja Buzečan
Za mikrofonom: Meta Erženičnik
Pod žarometi: Ve
Lepo vabljene_i!
